Райман (Ырымбур өлкәһе)

Райман () — Рәсәй Федерацияһы Ырымбур өлкәһе Һарыҡташ районындағы ауыл.

 Географик урынлашыуы 
Оло Эйек йылғаһы Һаҡмарға ҡушылған урында урынлашҡан.

 Тарихы 
Райман (Айыу) ауылы Ырымбур губернаһы Үҫәргән улусы составында була. Ауылдың икенсе атамаһы үҫәргән башҡорттарының айыу араһына бәйле. Документтарҙа тәүге тапҡыр 1795 йылда телгә алынаНаселенные пункты оренбургских башкир, входившие в Оренбургскую губернию // Башкирская энциклопедия..

1917 йылдан Башҡортостан автономияһының (1919 йылдан Башҡортостан АССР-ының) Ҡыпсаҡ кантоны Бөрйән-Ҡыпсаҡ улусы составында була. 1922 йылдың 5 октябренән Йылайыр кантоны составына инә.

Аҙаҡ Урта Волга крайы (1928 йылдың 14 майынан — край составындағы Ырымбур округы) составына бирелә. 1934 йылда яңы ойошторолған Ырымбур өлкәһенең составына күсә. 1934 йылдан Ырымбур өлкәһе1938—1957 йылдарҙа — Чкалов өлкәһе тип атала. Һарыҡташ районы составында була.

 Халҡы 
+ Ауыл башҡорттарының иҫәбе 1795  1834  1866  1900 161  280  186  170

2002 йылғы бөтә Рәсәй халыҡ иҫәбен алыу мәғлүмәттәре буйынса ауылда башҡорттар 78 % тәшкил итә.

 Иҫкәрмәләр 

Категория:Һарыҡташ районы тораҡ пункттары
Категория:Ырымбур өлкәһенең башҡорт ауылдары
Категория:Һаҡмар буйындағы тораҡ пункттар